Ceratosauridi
Ceratosauridi (lat. Ceratosauridae) su bili porodica dinosaura teropoda iz infrareda Ceratosauria. Njezin tipski rod, Ceratosaurus, pronađen je u jurskim stijenama iz Sjeverne Amerike. Ceratosauridae se sastoji od Ceratosaurusa, pronađenog u Sjevernoj Americi, Tanzaniji i Portugalu, i Genyodectesa, iz kasnokredske Argentine. Neimenovani vjerojatni ceratosauridi poznati su iz ograničenog materijala iz srednjejurskog Madagaskara, kasnojurske Švicarske i kasnojurskog (moguće i ranokredskog) Urugvaja.

Klasifikacija 
Othniel Charles Marsh je nazvao porodicu Ceratosauridae 1884. kako bi ona sadržavala nomenklaturni tip, Ceratosaurus nasicornis. Od tada toj porodici priključene brojne druge vrste, uglavnom iz roda Ceratosaurus. U trenutno priznate vrste ceratosaurida spadaju C. dentisulcatus, C. magnicornis i Genyodectes serus. C. stechowi je nedijagnostičan ceratosaur. Kladistička definicija za Ceratosauridae još uvijek nije predložena.

Osobine 

Zbog malobrojnosti ostataka Genyodectesa teško je raspoznati moguće sinapomorfije te grupe od autapomorfija Ceratosaurusa; npr. Ceratosaurus se razlikuje od ostalih ceratosaura po veoma izraženom rogu na njušci; ta Genyodectesa, međutim, nije pronađena potpuna lubanja; nije poznato da li je on imao rog, tako da se ne može ustvrditi da je rog bio zajednička osobina pripadnika ove grupe.

Postoje dva poznata tipa zuba kod Ceratosaurusa: jedan da uzdužnim grebenima i jedan sa glatkom gleđi. Oba tipa zuba imaju krunice sa presjekom u obliku suze i strukturu u obliku kobilice duž sredine. Presjek osnove zuba ovisi o poziciji zuba u ustima, pri čemu prednji zubi imaju mnogo manje simetrične presjeke.

Okoliš 
Život u Morrisonu i Tendaguruu smjestio je ceratosauride u prisustvo drugih velikih grabežljivaca. U Sjevernoj Americi vjerojatno je da su se pripadnici te porodice, poput C. nasicornis, takmičili sa alosaurima (A. fragilis) za hranu, poput sauropoda koji su tada bili brojni u toj regiji. U Africi i Evropi, pripadnici su se također takmičili sa drugim velikim grabežljivcima za slične izvore hrane. Prisustvo C. nasicornisa u Kamenolomu dinosaura Cleveland Lloyd zajedno sa ostacima nekoliko alosaurida dobar je pokazatelj toga u kolikoj su blizini pripadnici ove porodice koegzistirali sa ostalim predatorima.

Nalazišta sa fosilima ceratosaurida 
 Kamenolom Dry Mesa, Colorado/SAD (Ceratosaurus)
 Kamenolom dinosaura Cleveland Lloyd, Utah/SAD (Ceratosaurus)
 Tendaguru, Regija Mtwara Region/Tanzanija (Ceratosaurus)
 Formacija Nova Amoreira, Porto/Portugal (Ceratosaurus)
 Cañadón Grande, Provincija Chabut/Argentina (Genyodectes)
Bilješka: Kamenolom Dry Mesa i Kamenolom dinosaura Cleveland Lloyd dio su Formacije Morrison

Povezano 
 Hronologija istraživanja ceratosaura

Izvori 

 Khalaf-von Jaffa, Norman Ali Bassam Ali Taher (2006). "Ornithomimid Dinosaur Tracks from Beit Zeit, West of Jerusalem, Palestine." Gazelle: The Palestinian Biological Bulletin, Broj 56, august 2006. str. 1–7.
  
 Encyclopedia of Dinosaurs, Brooks, Britt Ph.D., Kenneth Carpenter Ph.D., Catherine A. Forster Ph.D., David D. Gillette Ph.D., Mark A. Norell, George Olshevsky, J. Michael Parrish Ph.D., David Weishampel Ph.D.,Publications International 2002, str. 34,87
 Megatheropod Tooth from the Late Tithonian Middle Berriasian (Jurassic- Cretaceous transition) Galve (Aragon, NE Spain) JosÃ Ignacio Canudo, JosÃ Ignacio Ruiz-OmeÃ±aca Marc Aurell, JosÃ Luis Barco i Gloria Cuenca-Bescos, Zaragoza
 Discovering Dinosaurs in the American Museum of Natural History, Norell, Mark A., Eugene S. Gaffney, Lowell Dingus: Alfred A. Knopf 1995. str. 110
 Rauhut, O.W.M. (2004). Provenance and anatomy of Genyodectes serus, a large-toothed ceratosaur (Dinosauria: Theropoda) from Patagonia. Journal of Vertebrate Paleontology 24(4):894-902.

Teropodi